Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Pitkään jatkunut väkivallankierre ei osoita laantumisen merkkejä -
Juudean, Samarian, Jerusalemin tai Gazan kaistan suunnalla.
Viikko sitten perjantaina Jerusalemissa tapahtuneessa auto-iskussa -
neljä ihmistä menetti henkensä.
Iskun suoritti 31-vuotias palestiinalainen Hussein Karaka, -
joka asui läheisessä Isawiyan naapurustossa Itä-Jerusalemissa.
Hän ajoi autonsa bussipysäkillä odottavien ihmisten joukkoon, -
jonka seurauksena kaksi lasta samasta perheestä, -
toinen kuusi, toinen kahdeksanvuotias saivat surmansa.
Sairaalaan vietiin heidän vierellään ollut 20-vuotias opiskelija.
Hänkin kuoli saamiinsa vammoihin.
Paikalle tullut, vapaavuorossa oleva poliisi, ampui terroristin.
Isku tapahtui vain viikko sen jälkeen, kun Yhdysvaltojen ulkoministeri -
Tony Blinken oli ylistänyt palestiinalaisten johtajaa -
Mahmoud Abbasia hänen terrorismin vastaisesta toiminnastaan.
Pääministeri Benjamin Netanjahu päätti pian hyökkäyksen jälkeen -
sinetöidä ja purkaa Hussein Karakan kodin.
Sen seurauksena Hamas ja Islamilainen Jihad -
ampuivat raketteja Israeliin, -
joka johti Israelin armeijan välittömiin vastaiskuihin.
Yhdysvaltojen presidentti Joe Biden vaati viikko sitten puheessaan -
Israelin hallitukselta yksimielisyyttä -
maan oikeuslaitoksen uudistamiseen tähtäävässä prosessissa.
Hänen mukaansa Amerikan ja Israelin demokratioiden nerous -
rakentuvat riippumattomalle oikeuslaitokselle, -
vahvoille instituutioille ja valvonnalle.
Tämä oli kolmas kerta muutaman kuukauden sisällä, -
kun Joe Biden antoi Israelin hallitukselle ohjeita -
sen käyttäytymiselle ja toiminnalle. Samalla se oli suora puuttuminen -
Israelin kansalaisten äänestyskäyttäytymiseen, -
jolle Israelissa osoitetaan huomattavan vähän ymmärrystä.
Israelin median mukaan Biden ei näytä haluavan ymmärtää, -
että parlamentti ja maan hallitus vali- taan vapaissa valvotuissa vaaleissa, -
joissa demokratian pelisääntöjen mukaan jokaisella kansalaisella -
on vapautensa äänestää ketä haluaa.
Pääministeri Benjamin Netanjahu vieraili pari viikkoa sitten Ranskassa,
jossa hän tapasi maan presidentti Emmanuel Macronin.
Myös Macron otti ensi töikseen oikeuden arvostella -
Israelin hallituksen suunnitelmaa oikeuslaitoksen uudistamisesta.
Presidentti Macron otti vielä Joe Bideniä ja ulkoministeri Blinkeniä
vahvemman kannan ja sanoi Netanjahulle, -
että jos Israel hyväksyy uudistuksen, se irtautuu demokratiasta.
Oikeuslaitoksen uudistusta koskevan ehdotuksen jälkeen,-
jolla pyritään antamaan hallitukselle enemmän valtaa oikeuslaitoksessa, -
hallitus on kohdannut suuria protesteja ja runsaasti kritiikkiä -
sekä israelilaisten että ulkomaisten juutalaisten taholta.
Myös talouden tilaa kyseenalaistetaan mahdollisen uudistuksen jälkeen, -
sillä useat talousasiantuntijat, pankit ja luottoluokituslaitokset varoittavat,
että uudistuksella on negatiivinen vaikutus Israelin talouteen.
Knessetin lakikomitea hyväksyi Israelin oikeuslaitoksen uudistuksen -
ensimmäisen vaiheen viime maanantaina.
Toteutuakseen laki vaatii vielä kaksi äänestystä, -
jotka voivat olla useiden kuukausien päässä.
Hollantilainen tutkija ja seismologi -
ennusti kolme päivää ennen tapahtunutta, -
maanjäristyksen iskevän Turkin alueelle ja -
mainitsi myös lähes tarkasti pian iskevän järistyksen keskuksen.
Seismologi Frank Hoogerbeets, -
joka työskentelee Solar System Geometry Surveyssa Hollannissa, -
kirjoitti twitter-tilillään, että tällä alueella Etelä-Keski-Turkki, -
Jordania, Syyria, Libanon tulee ennemmin tai myöhemmin -
7,5 magnitudin maanjäristys.
Hän liitti myös ilmakuvan ja merkitsi alueen, jossa katastrofi tapahtuisi.
Vielä useita päiviä maanjäristyksen jälkeen, -
pienempiä jälkijäristyksiä tuntui koko Levantin alueella.
Frank Hoogerbeetsin mukaan Keski-Turkin suuret maanjäristykset -
ovat aiheuttaneet merkittävän muutoksen -
mannerlaattojen paineen jakautumisessa koko alueella, -
ja seisminen aktiivisuus ulottuu aina Israeliin saakka.
Koko alue on nyt asettumassa uudelleen.
Euroopan Välimeren seismologinen keskus -
vahvisti järistystä seuraavana päivänä, -
että Turkin ja Syyrian maanjäristyksiä seuranneet useat jälkijäristykset -
tuntuivat aivan Israelin keskiosissa saakka, tosin pienempinä.
Israelin armeijan etsintä- ja pelastusjoukot ovat mukana -
Turkin maanjäristyksen uhrien etsinnöissä.
Paikalla on Israelin avustusvaltuuskunnan -
450 jäsenen lisäksi, armeijan sotilastiedusteluyksikkö.
Yksikkö oli tuottanut datasarjoja ja dekoodannut satelliittikuvia, -
antaakseen maassa oleville joukoille mahdollisuuden paikantaa -
mahdollisia eloonjääneitä raunioiden keskeltä.
Armeijan Homefront tiimi on onnistunut pelastamaan raunioista -
parisenkymmentä ihmistä, joukossa aivan pieniä vauvoja.
Heidän kenttäsairaalansa lääkärit ja sairaanhoitajat -
hoitavat loukkaantuneita ja sairaita eloonjääneitä ympäri vuorokauden.
Mahdollisuudet löytää eläviä uhreja tuhoutuneiden rakennusten alta -
ovat kuitenkin jo hiipumassa.
Israelin joukkue lupaa kuitenkin pysyä maassa niin pitkälle -
kuin on vielä pienintäkin toivoa löytää eloonjääneitä.
Iran on toimittanut Venäjän armeijalle yli tuhat miehittämätöntä lennokkia, -
eli droonia, joita on käytetty Ukrainaan tehdyissä hyökkäyksissä.
Venäläiset ovat valittaneet, että Ukrainan ilmapuolustus on pudottanut
jo yli puolet näistä, ja he tarvitsevat nyt parempia, -
nopeampia ja tehokkaampia aseita näiden tilalle.
Iranilaiset ja venäläiset ovat käyneet neuvotteluja Yelabugan kaupungissa,
noin tuhat kilometriä Moskovasta itään. Iranilaiset ovat esitelleet mallin -
uudesta Ukrainan sotaa varten tarkoitetusta superdroonista, -
joka ylittäisi aikaisemman Shahed-droonin nopeudessa -
ja äänettömän toiminnan ja myös pommikuorman osalta.
Yhdysvaltain tiedustelulähteet paljastavat, -
että neuvotteluissa Venäjän ja Iranin viranomaiset pääsivät sopimukseen -
uuden yhteisen laitoksen rakentamisesta Yelabugaan -
näiden superdroonien yhteistuotantoa varten.
Uuden tehtaan tavoitteena on valmistaa 6000 uutta droonia.
Tehtaan valmistumisen aikataulusta ei ollut viitteitä.
Tällainen valtava asekauppa koskee sekä Yhdysvaltoja että Israelia.
Osana sotilaallista yhteistyötään Moskova on sitoutunut toimittamaan
Iranille venäläisiä uuden teknologian aseita ja teknisiä asiantuntijoita.
Heidät lähetetään opastamaan iranilaisia upseereita ja -
sotilashenkilöstöä käyttämään länsimaisia aseita, -
jotka venäläiset ovat kaapanneet Ukrainan joukoilta.
Niissä ovat mukana pitkälle kehittyneet ilmapuolustusjärjestelmät, -
joita amerikkalaiset ovat toimittaneet tukemaan Ukrainan sotaponnisteluja.
Tämän Venäjä-Iran hankkeen oli määrä kuulua jo solmitun -
yhden miljardin dollarin sotilas- sopimuksen piiriin -
Moskovan ja Teheranin välillä.
Tämä huolestuttaa myös Israelin sotilasviranomaisia, -
sillä Iran on järjestelmällisesti pyrkinyt varustamaan -
Syyriassa olevia tukikohtiaan vastaamaan -
uusien droonien vaatimaa kehitystä.
Iranin nykyiset droonit, juuri mainittu Shahed mallisto, -
ei tuota suurta päänvaivaa Israelin ilmapuolustukselle, -
sillä ne ovat hitaita ja siten helppo havaita ja myös tuhota.
Samalla on todettava, että Israelin ja Venäjän väliset suhteet -
ovat kiristyneet sen jälkeen, kun Israel tuhosi Syyriassa -
suuren Iranista lähteneen kuorma-autosaattueen, -
joka sisälsi Venäjälle menevää aseistusta.
Hallitus hyväksyi sunnuntaina yhdeksän etuvartioaseman -
laillistamisen syvällä Länsirannalla, Juudean ja Samarian alueilla -
vastauksena useisiin palestiinalaisten tekemiin terrori-iskuihin -
Itä-Jerusalemissa ja Länsirannan alueilla.
Suunnitelmissa on myös 10.000 asutuskodin rakentaminen -
sekä etuvartioiden valtuuttaminen, jotka kaikki rakennettiin aikanaan -
ja ilman lupaa ja osa niistä myös yksityisille palestiinalaismaille.
Laillistaakseen etuasemat hallituksen on todistettava, -
että ne on perustettu Israelin valtion maa-alueelle.
Tämä on todennäköisesti vaikeaa, koska monet niistä, -
rakennettiin yksityiselle palestiinalaismaalle.
Israelin Korkein oikeus vastustaa todennäköisesti laillistamisia, -
ja prosessi saattaa kestää usein kuukausia, ellei jopa vuosia.
Uusi kovan linjan hallitus esittää kuitenkin samanaikaisesti -
useita kiistanalaisia lakeja, jotka rajoittaisivat merkittävästi -
oikeuslaitoksen mahdollisuuksia kumota tällaiset hallituksen päätökset.
Nämä suunnitelmat ovat hallitusta vastustavien mielenosoitusten syinä.
Osittain tästä syystä uudisasukkaiden johtajat -
ovat oikeuslaitoksen uudistamis- suunnitelmien kiihkeimpiä kannattajia.
Valtiovarainministeri Bezalel Smotrich, -
joka on itse siirtokuntalainen, sanoi lausunnossaan, -
että nämä suunnitelmat tulevat etenemään nopeasti.
Hänen mukaansa juutalaisilla on yksinoikeus ja luovuttamaton oikeus -
Israelin maan kaikkiin osiin, mukaan lukien Länsiranta.
Vaikka kansainvälinen yhteisö pitää kaikkia siirtokuntia laittomina, -
Israel tekee eron rakentamiselle valtion omistamalle maalle ja -
hyväksymilleen siirtokunnille, jotka rakennetaan ilman tarvittavia lupia.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
sekä erityisesti myös Ukrainan kansalle.
Nähdään taas viikon kuluttua.
Tekstitys: TV7